LEDid lendu Raplamaal.

Toimumisaeg: kuni 20 november või kuni ilm kannatab. 19.30, hiljem ka kell 19.00

Asukoht: Raplamaa discgolfirajad Valtus,Pirgus,Järtas,Kohilas modifitseeritud kujul. Võistlusraja selgitus igal etapil koha peal.

Klassid: 1.Naised ja Juuniorid kuni 16a. 2.Mehed

Osalustasu: 3€ eeldusel et on piisavalt võistlusringil ka metrixi keskkonda tulemuse märkijaid. Piisava arvu märkijate puudumise korral, võib rakendada ka osalustasu: märkija 3€/mittemärkija 4€

Autasustamine: 90%osalustasudest jaotuvad järgmiselt: mõlema klassi 1.koht 20%osalustasudest, 15%,15%,10%,10% loositakse kõikide antud etapil osalenute vahel ning 10% jääb korraldajale, kes garanteerib, et ka pimedas esimese viskega korvi viskajad saaks etapi lõpus premeeritud (auhind esemeline).

NB! Soovitav on soojad/kuivad kettad eelnevalt varustada juba LEDidega, kuna teip kinnitub kindlamalt ja endal ka turvalisem tunne, et pimedas ketas kaotsi ei lähe. Korraldajal on ka koha peal piiratud arv LEDe/patareisid pakkuda. (50 senti – 1€ ketta kohta).

Siit väike vihje kuidas kettad „LEDitada“ https://www.youtube.com/watch?v=r2nGK7mCwaQ&t=95s

Tulge ja teeme sügise värvikirevaks!